burgasdotpro/wikipedia huggingface dataset:
Dee (prítok Glyde)

Dee (angl. "River Dee", ír. "An Níth") je rieka vo východnom Írsku. Je to pravostranný prítok rieky Glyde.
Pramení pri osade Coppanagh, juhovýchodne od mesta Bailieborough, v grófstve Cavan. Od prameňa tečie na krátkom úseku na juh, stáča sa na juhovýchod a vytvára hranicu medzi správnymi jednotkami Cavan na severe a Meath na juhu. Ďalej pokračuje viac-menej na východ, preteká jazerom Ervey Lough a južne od mesta Kingscourt sa stáča na juh. Preteká územím grófstva Meath, kde tečie cez jazerá Newcastle Lough a Whitewood Lough, do ktorého sprava ústi rieka Kilmainham a rieka sa stáča na východ. Pri obci Nobber sa od hlavného koryta oddeľuje vedľajšie rameno, ktoré tečie na juhovýchod, kým hlavné koryto vytvára oblúk smerujúci na severovýchod, juhovýchodne od tejto obce sa opätovne spájajú a pokračujú na krátkom úseku na juhovýchod. Ďalej sa Dee postupne stáča na severovýchod, sprava priberá Killary Water, mení smer toku na východ, pričom z pravej strany priberá Corkey, vstupuje na územie grófstva Louth a zľava priberá rieku Garra. Potom pokračuje cez mesto Ardee, podteká diaľnicu M1, priberá ešte pravostranný prítok White River, stáča sa na severovýchod a obteká obec Drumcar. Pri obci Annagassan sa vlieva do Glyde.
Rieka je pstruhovým rybárskym revírom, ako aj loviskom lososov.
SuperTour 2005

SuperTour 2005 je koncertné DVD z bratislavského vystúpenia finalistov I. série súťaže Slovensko hľadá Superstar. 
Na koncertoch po celom Slovensku finalisti spievali piesne, ktoré odzneli počas súťaže. Koncerty navštívilo spolu 65 000 fanúšikov. Koncertné turné sa zavŕšilo koncertami v Bratislave, z ktorých jeden bol zaznamenaný na DVD a VHS. DVD vyšlo 15. augusta 2005.
Nanny

Nanny (angl. "River Nanny", ír. "An Ainí") je rieka vo východnom Írsku, dĺžka . 
Pramení východne od mesta Navan v grófstve Meath. Na hornom toku tečie smerom na východ, sprava priberá Hurley, stáča sa na sever a preteká mestom Duleek. Za mestom sa už stáča východným smerom, podteká diaľnicu M1 a tečie obcou Julianstown. Na dolnom toku výrazne rozširuje svoje koryto a na južnom okraji obce Laytown ústi do Írskeho mora.
Katka Live Tour ’07

Katka live tour ’07 je koncertné turné víťazky finále prvej série súťaže Slovensko hľadá Superstar speváčky Katky Koščovej, ktoré prebehlo v máji a júni 2007. 
Na tomto turné Katka predstavila svoj nový album "Naboso". Koncerty odohrala v sedemnástich mestách na Slovensku. Bolo to najväčšie koncertné turné na Slovensku v roku 2007. Na niekoľkých koncertoch vystúpila spolu s Katkou skupina Free Voices. Na koncerte v meste Trnava vystúpila ako hosť skupina Trinity group.
Zoznam miest.
Koncerty sa odohrali v nasledujúcich mestách:
Bulharské národné futbalové mužstvo

Bulharské národné futbalové mužstvo je národné futbalové mužstvo Bulharska, ktoré sa zúčasnuje medzinárodných turnajoch. Najlepší výsledok dosiahli na Majstrovstvách sveta 1994 v USA, kde zdolali Nemecko vo štvrťfinále. V semifinále prehrali s Talianskom a skončili nakoniec na 4. mieste.
Hráči.
Súčasná zostava.
Nasledujúci hráči boli povolaní na prípravne zápasy proti Kataru a Chorvátsku 26. a 29. marca 2022.
Suchá dolina (Veľká Fatra)

Suchá dolina leží na východnej strane Veľkej Fatry.
Preteká ňou riečka Revúca. Vedie ňou zeleno-značkovaný chodník z Liptovských Revúc na Krížnu.
Zelená dolina (Veľká Fatra)

Zelená dolina je dolina na východnej strane Veľkej Fatry.
Preteká ňou potok Lopušná a vedie ňou žlto značkovaný chodník z Liptovských Revúc na Chyžky.
Teplá dolina

Teplá dolina leží na východnej strane Veľkej Fatry.
Preteká ňou Teplý potok. Je v nej asfaltová cesta, po ktorej vedie žlto-značkovaný chodník z Revúckej doliny na Južné Rakytovské sedlo.
Resuscitácia Prešov

Resuscitácia Prešov bol benefičný koncert, ktorý sa každoročne konal v rokoch 2005 — 2008 v meste Prešov. Výťažok peňazí z koncertu ide na "Kliniku anesteziológie a intenzívnej medicíny v Prešove". S návrhom na vytvorenie tohto benefičného koncertu prišla víťazka prvého ročníka súťaže Slovensko hľadá Superstar, Katarína Koščová. 
Posledný koncert sa konal 29. januára 2008.
Suchá dolina (Západné Tatry)

Suchá dolina je neprístupná krasová dolina, najzápadnejšia v Západných Tatrách. 
Preteká ňou Suchý potok, ktorý v hornej časti doliny vytvára vodopád Skoky. Pri jej ústí sa nachádza jaskyňa Dúpnica (vstup zakázaný). Do Liptovskej kotliny vyúsťuje severne od obce Liptovské Matiašovce.
Žarnovická dolina

Žarnovická dolina leží v južnej časti Veľkej Fatry.
Preteká ňou potok Teplica (alebo Žarnovica). Vedie ňou modro-značkovaný chodník zo železničnej stanice Čremošné na Drieňok a žlto-značkovaný chodník z Turčianskych Teplíc na Kráľovu studňu. Je známa skalnými útvarmi, z ktorých najznámejší je "Orlia veža".
História.
Počas Slovenského národného povstania viedla cez Žarnovickú dolinu.obranná línia jednotiek I. Taktickej skupiny "Kriváň." V rámci nej tu bola umiestnená čata KPÚV (kanóny proti útočnej vozbe) pod velením por. útv Ľudovíta Pivovarčiho a na sútoku potokov Biela voda a Žarnovica sa vo vežovom postavení nachádal jeden nepojazdný tank LT vz. 35. Počas bojov 4. októbra 1944 sa oboch kanónov a lanku zmocnili Nemeci.
Bystrická dolina (Veľká Fatra)

Bystrická dolina je situovaná v južnej časti Veľkej Fatry. 
Preteká ňou potok Bystrica. Prechádza ňou asfaltová cesta a s ňou aj žlto-značkovaný chodník z Dolného Harmanca na Kráľovu studňu.
Lamb

Lamb je duo elektronickej hudby z Manchestra. Ich hudbu ovplyvnil trip hop a drum and bass. Duo sa skladá z producenta Andyho Barlowa (tiež známeho ako "Hipoptimist") a speváčky a skladateľky Lou Rhodesovej. Získali si uznanie predovšetkým v Európe (najmä vo Veľkej Británii a Portugalsku), v Austrálii a v Severnej a Južnej Amerike. K najväčším hitom patrí ""Gorecki" a "Gabriel"".
Jalovecká dolina

Jalovecká dolina (starší názov: Jalovská dolina) je dlhá dolina na južnej strane Západných Tatier. 
Preteká ňou Jalovčanka. V hornej časti sa vetví na Bobroveckú dolinu a dolinu Parichvost. Vedie ňou žlto-značkovaný chodník z Jalovca cez Bobroveckú vápenicu a Rázcestie na Tokarinách, pokračujúci Bobroveckou dolinou až do sedla Pálenica. Dolina je málo pozmenená ľudskou činnosťou a miestami husto zalesnená. Turistom slúžia dva prístrešky: jeden v ústí doliny a druhý pri Rázcestí pod Lyscom, kde odbočuje modro-značkovaný chodník do doliny Parichvost.
Bobrovecká dolina (Západné Tatry)

Bobrovecká dolina je severnou vetvou Jaloveckej doliny v Západných Tatrách, začína na západných svahoch Brestovej.
Preteká ňou Poliansky potok. V jej hornej časti sú dve malé plesá: Čierne a Biele Bobrovecké pleso. Prechádza ňou žlto-značkovaný chodník z Jalovca do sedla Pálenica. Dolina je turisticky málo navštevovaná a preto aj málo pozmenená ľudskou činnosťou.
Parichvost (dolina)

Parichvost je východnou vetvou Jaloveckej doliny. 
Preteká ňou Jalovčanka. Vedie ňou modro-značkovaný chodník z Jalovca do Baníkovského sedla, z ktorého sa v križovatke pod Hlbokou dolinou oddeľuje zeleno-značkovaný chodník na Salatín.
Hlboká dolina

Hlboká dolina je dolina v západnej časti Západných Tatier, odbočuje z doliny Parichvost smerom na sever. 
Preteká ňou Hlboký potok a vedie ňou zeleno-značkovaný chodník z Jaloveckej doliny na Salatín ().
Bobrovecká dolina (Podtatranská brázda)

Bobrovecká dolina sa nachádza v severnej časti Západných Tatier.
Preteká ňou Bobrovecký potok. Prechádza ňou modro-značkovaný chodník z Oravíc do Bobroveckého sedla. Dolná časť doliny už leží v geomorfologickom celku Podtatranská brázda, podcelku Zuberská brázda.
Z Oravíc vedie dolinou po lokalitu "pod Grúnikom" modro značený bezbariérový turistický chodník, vhodný pre ľudí so zníženou mobilitou a imobilných. Má dĺžku 3,2 km, jeho povrch je asfaltový, no i tak sa vozíčkarom odporúča sprievod.
Juráňova dolina (národná prírodná rezervácia)

Juráňova dolina je národná prírodná rezervácia v správe TANAP.
Nachádza sa v katastrálnom území obce Vitanová v okrese Tvrdošín v Žilinskom kraji v severnej časti Západných Tatier. Územie bolo vyhlásené v roku 1974 na rozlohe 434,32 ha. Ochranné pásmo nebolo stanovené.
Preteká ňou Juráňov potok. Jej dolnou časťou, nazývanou Tiesňavy, prechádza červeno-značkovaný chodník z Oravíc do sedla Umrlá. Dolina Tiesňavy je typická strmými skalnými stenami a geomorfologickým fenoménom označovaným ako obrie hrnce.
Predmetom ochrany je: "geomorfologicky a krajinársky významné územie so zachovalými lesnými biocenózami a vápnomilnou flórou, ktorej bohatú druhovú diverzitu tvoria horské a vysokohorské druhy. Vedeckovýskumné, kultúrno-edukačné a turisticko-rekreačné ciele."
Bobrovecká dolina

Bobrovecká dolina môže byť:
Hradský potok

Hradský potok môže byť:
Parichvost

Parichvost môže byť:
Podobenstvo

Podobenstvo alebo parabola je rozvinuté prirovnanie (príbeh), ktoré sa blíži k alegórii a máva mravoučnú pointu.
Radeon

Radeon je značka grafických kariet kanadskej firmy ATI Technologies. Nahradili predchádzajúcu radu ATI Rage. Existujú 4 generácie, ktoré sa líšia podporovanou verziou DirectX. Okrem toho sa líšia verziou HyperZ, počtom pipeline, veľkosťou pamäte a rýchlosťou procesora.
Rage

Rage môže byť:
RAGE môže byť:
Prezumpcia viny

Prezumpcia viny (originálny názov: Out of Time) je americký film z roku 2003. Režisérom filmu je Carl Franklin.
Hlavným hrdinom filmu je policajný dôstojník Matthias Whitlock (ktorého hrá Denzel Washington) a ktorý pracuje na policajnom oddelení vo Florida Keys.
Out of Time

Out of Time môže byť:
Claudio Caniggia

Claudio Caniggia (* 9. január 1967, Buenos Aires) je bývalý argentínsky futbalový útočník. Reprezentoval Argentínu na dvoch majstrovstvách sveta a na klubovej úrovni hrával za River Plate aj Boca Juniors a v Európe.
Bobrovec (vrch)

Bobrovec (; ) je vrch v Západných Tatrách na slovensko-poľskej hranici. Leží nad Juráňovou dolinou, nad Oravicami, približne juhovýchodne od Tvrdošína. 
Poloha.
Nachádza sa v severozápadnej časti Tatier, v podcelku Západné Tatry a ich časti Osobitá. Leží na slovensko-poľskej hranici, na pomedzí Žilinského kraja a Malopoľského vojvodstva. Severozápadná časť masívu zasahuje do katastra obce Vitanová v okrese Tvrdošín, východná a južná patrí obci Witów v Powiate tatrzańskom. Najbližšími sídlami sú severne situované Oravice a západne ležiaca Habovka a Zuberec, severovýchodne sa nachádza Kościelisko a Witów. Vrch sa nachádza v Tatranskom národnom parku v slovenskej i poľskej časti a severozápadné svahy patria do národnej prírodnej rezervácie Juráňova dolina.
Opis.
Bobrovec leží v hrebeni "Dlhý úplaz", ktorý vedie z Volovca () v hlavnom hrebeni Západných Tatier severným smerom cez Lúčnu (). Východným smerom z masívu vybieha rázsocha Chocholowski Regiel na Hrubas (). Severozápadné svahy klesajú do Juráňovej doliny, ktorou voda odteká Juráňovým potokom do Oravice v povodí rieky Orava, západne leží Bobrovecká dolina, ktorú odvodňuje Bobrovecký potok. Južne a východne sa nachádza Dolina Chochołowska, ktorou vodu do Čierneho Dunajca odvádza potok Chocholowski. 
Severným smerom sa nachádza Kryta Czuba (), sedlom Príslop oddelený Parzatczak (), Veľká Furkaska (), Oravická Magura (), Turek () a Ježov vrch (), západným Hrubý vrch (), Mihulčie (), Osobitá (), Kasne () a Roh (), južným Bobroveckým sedlom oddelená Lúčna (), Rákoň (), Volovec (), Deravá (), Končistá (), Trzydniowiański Wierch () a Bystrá () a východným Ornak (), Kominiarski Wierch (), Wierchy Opalony () a Kuca (). Na vrchol nevedie značený turistický chodník. 
Výhľady.
Nesúvislý lesný porast umožňuje obmedzený rozhľad. Napriek tomu poskytuje zaujímavý výhľad na Západné a Vysoké Tatry a blízke doliny, no vidieť tiež Oravskú Maguru, Oravské Beskydy a podhorie v priľahlej oblasti južného Poľska.
Prístup.
Na Bobrovec nevedie značený turistický chodník. Prístup na vrchol je možný z Oravíc cez Bobrovecké sedlo a odtiaľ hrebeňom.
Skalné (dolina)

Skalné je dolina na východnej strane Veľkej Fatry, ústiaca do Revúckej doliny.
Preteká ňou Skalný potok. Nie je turisticky sprístupnená a vedie do nej asfaltová cesta.
Vyšné Matejkovo

Vyšné Matejkovo je dolina na východnej strane Veľkej Fatry.
Preteká ňou potok Vyšný Matejkov. Touto dolinou prechádza asfaltová cesta a s ňou aj modro-značkovaný chodník z Podsuchej ku vojenskej zotavovni na Smrekovici.
Nižné Matejkovo

Nižné Matejkovo je dolina situovaná na východnej strane Veľkej Fatry.
Preteká ňou Matejkovský potok. Vedie ňou červeno-značkovaný chodník z Podsuchej na Nižné Šiprúnske sedlo.
Nachádza sa tam chatová oblasť.
Ludrovská dolina

Ludrovská dolina leží na severnej strane Nízkych Tatier. 
Preteká ňou potok Ludrovčanka. Je v nej asfaltová cesta a po nej vedie červeno-značkovaný chodník z Ludrovej na Salatín () a ďalej až do Liptovskej Lúžnej. V závere doliny sa nachádza tiesňava Hučiaky.
Východné svahy záveru doliny sú súčasťou Národnej prírodnej rezervácie Salatín.
Kľačianska dolina (Nízke Tatry)

Kľačianska dolina je dolina na severnej strane Nízkych Tatier. 
Preteká ňou potok Kľačianka. Prechádza ňou asfaltová cesta a nie je turisticky sprístupnená. Leží v katastrálnom území obce Liptovské Kľačany.
Ľubeľská dolina

Ľubeľská dolina leží na severnej strane Nízkych Tatier. 
Ústi do Kľačianskej doliny a preteká ňou Ľubelský potok. Vedie do nej asfaltová cesta a nie je turisticky sprístupnená. Je súčasťou katastrálneho územia obce Ľubela.
Jasenská dolina (Nízke Tatry)

Jasenská dolina alebo staršie aj Jasenianska dolina leží na južnej strane Nízkych Tatier a preteká ňou Jaseniansky potok. Vedie ňou asfaltová cesta a modro-značkovaný chodník z Jasenia na Zámostskú hoľu alebo do sedla Ďurkovej.
Lomnistá dolina

Lomnistá dolina je situovaná na južnej strane Nízkych Tatier. 
Preteká ňou potok Lomnistá. Prechádza ňou asfaltová cesta a s ňou aj zeleno-značkovaný chodník z Jasenia na sedlo Ďurkovej. V hornej časti doliny je pamätník Jána Švermu prístupný po žlto-značkovanej odbočke.
Umelecká anatómia

Umelecká anatómia je špeciálny druh anatómie - anatomické štúdie vykonávané z umeleckých dôvodov. Používa sa pri pri maľbe, kresbe, sochárstve a pod.
Vajskovská dolina

Vajskovská dolina je dolina na južnej strane Nízkych Tatier. Má dĺžku 9 km a prebieha v severojužnom smere od hlavného hrebeňa Ďumbierskych Tatier a vyúsťuje do Horehronského podolia neďaleko horárne Črmné, severne od obce Dolná Lehota, do ktorej katastrálneho územia prináleží. Vajskovská dolina začína pod Krížskym sedlom (1 774,8 m n. m.), v priestore medzi Kotliskami (1 937 m n. m.) na západe a Poľanou (1 890 m n. m.) na severovýchode.
Je to jedna z najkrajších dolín Nízkych Tatier, je to vyhlásená zóna ticha. V doline platí zákaz kladenia ohňa, je zakázané stanovanie a zber lesných plodov - všetko v záujme ochrany prírody. Z tejto doliny boli do voľnej prírody vypustené prvé kamzíky, privezené z Vysokých Tatier. Je súčasťou územia NAPANT-u, horná časť doliny zároveň tvorí východnú hranicu NPR Skalka. 
Preteká ňou Vajskovský potok. V hornej časti doliny sa nachádza Vajskovský vodopád.
Vedie ňou zeleno-značkovaný chodník z Dolnej Lehoty na Krížske sedlo. Verejnosti prístupná je len časť chodníka po Vajskovský vodopád, ďalej je z dôvodu ochrany prírody chodník uzavretý. 
Vedie ňou aj značená cyklotrasa 8599, ktorá končí na rázcestí Pálenica.
Malužinská dolina

Malužinská dolina je dolina na severnej strane Nízkych Tatier. 
Preteká ňou potok Malužiná. V hornej časti sa vetví na Hodrušu, ktorou vedie modro-značkovaný chodník z Malužinej na sedlo pod Veľkým Bokom (), vlastnú Malužinskú dolinu, v ktorej závere je prameň nazývaný Malužinská kyslá voda a Chorupniansku dolinu.
Svarínska dolina

Svarínska dolina je dolina v kráľovohoľskej časti Nízkych Tatier. 
Ústi do Čiernovážskej doliny z juhu a preteká ňou potok Svarínka. V hornej časti sa vetví na:
Bystrá dolina (Kráľovohoľské Tatry)

Bystrá dolina je dolina v severovýchodnej časti Nízkych Tatier. 
Preteká ňou potok Bystrá. Do doliny vedie asfaltová cesta a modro-značkovaný chodník zo Spišského Bystrého až na Kráľovu hoľu ().
Kľačianska dolina (Malá Fatra)

Kľačianska dolina leží na južnej strane Malej Fatry, v podcelku Krivánska Fatra. Preteká ňou Kľačiansky potok. Nie je turisticky sprístupnená.
Sopotnická dolina

Sopotnická dolina leží v juhozápadnej časti Nízkych Tatier. Preteká ňou potok Sopotnica. Do tejto doliny vedie asfaltová cesta a s ňou aj zeleno-značkovaný chodník z Brusna na Veľkú Chochuľu ().
V spodnej časti sa nachádza malý vápencový kaňon. Lesy sú tu prevažne zmiešané, v najvyšších polohách ihličnaté, tvorené smrekom, vyššie kosodrevinou a subalpínskym stupňom (hole). Dobré podmienky tu nachádza medveď hnedý.
Hiadeľská dolina

Hiadeľská dolina () je dolina v juhozápadnej časti Nízkych Tatier. 
Preteká ňou potok Vážna a vedie ňou modro-značkovaný chodník z Hiadeľa cez Hiadeľské sedlo až do Korytnice.
V budúcnosti má dolinou viesť rýchlostná cesta R1, ktorá prepojí Horehronie a Liptov.
Uhliarska dolina

Uhliarska dolina sa nachádza v juhozápadnej časti Nízkych Tatier. Preteká ňou Uhliarsky potok. Touto dolinou prechádza asfaltová cesta a žlto-značkovaný chodník z Moštenice na Hiadeľské sedlo.
Čierna dolina (Nízke Tatry)

Čierna dolina sa nachádza v juhozápadnej časti Nízkych Tatier. Preteká ňou Moštenický potok. Vedie do nej asfaltová cesta a nie je turisticky sprístupnená.
Svidovská dolina

Svidovská dolina je dolina v ďumbierskej časti Nízkych Tatier. Ústi do Bocianskej doliny z juhozápadu. Preteká ňou Svidovský potok. Vedie ňou žlto-značkovaný chodník z Malužinej cez Svidovské sedlo až do Jánskej doliny.
Mošnica (dolina)

Mošnica je dolina na severnej strane Nízkych Tatier. 
Začína južne od obce Lazisko a pokračuje južným smerom pod úbočie vrchu Bôr. Dolinou vedie asfaltová cesta a preteká rovnomenný potok. Nie je turisticky sprístupnená.
Mošnica

Mošnica môže byť:
Kľačianska dolina

Kľačianska dolina môže byť:
Chlamýdia

Chlamýdia (lat. "Chlamydia"; staršie bedsónia - lat. "Bedsonia", "Miyagawanella") je rod baktérií z čeľade Chlamydiaceae. Do roku 1999 doňho patrili aj všetky druhy z dnes samostatného rodu chlamydofila (Chlamydophila). V minulosti sa tento rod (podobne ako napríklad riketsia) chybne zaraďoval medzi špeciálne vírusy, tzv. veľké vírusy; stále však platí, že chlamýdie sú naozaj veľmi malé - také malé ako veľké vírusy.
Druhy.
Ako vidno, posledné uvedené druhy sa alternatívne zaraďujú pod rod chlamydofila (Chlamydophila).
Skalné

Skalné môže byť:
Suchá dolina

Suchá dolina môže byť:
Suchá Dolina môže byť:
Vlkanová (dolina)

Dolina Vlkanová je dolina na území NP Veľká Fatra. Je pokračovaním Gaderskej doliny (druhou vetvou je Dedošová dolina). Dolina je vyhĺbená najmä v dolomitoch a preteká ňou potok Selenec.
Krátko pred spojom s Dedošovou dolinou vytvára známu skalnú tiesňavu Čertova brána alebo aj Hukadlá. Rozšírená časť doliny za tiesňavou sa nazýva Selenec (často nesprávne zamieňaná s Vlkanovou). Vedie do nej vozová cesta a nie je turisticky sprístupnená.
V závere sa nachádza Skalná a národná prírodná rezervácia Padva.
Dedošová dolina

Dedošová dolina je dolina na území NP Veľká Fatra. Spolu s dolinou potoka Selenec (Vlkanovou) vytvára Gaderskú dolinu. Preteká ňou Gaderský potok. Na konci doliny sa nachádza prírodná rezervácia Biela skala.
Vedie ňou žlto-značkovaný chodník z Blatnice až na Kráľovu skalu () a ďalej na Kráľovu studňu. Časťou doliny vedie aj zeleno-značená cyklotrasa a spevnená cesta. Z časti "Drobkov" vedie z doliny ďalej na východ zeleno označená turistická trasa na vrchol Ostredok ().
Richman

Richman (IPA: /rit͡ʃmæn/) je zvláštny druh jedla rýchleho občerstvenia, ktorý sa predáva predovšetkým v Bratislave, na Slovensku. Jeho základom je obyčajne veľká žemľa alebo iný podobný druh pečiva, ktorý je plnený mäsom alebo mäsovým výrobkom, najčastejšie je to debrecínska alebo iná saláma, šunka, kuracie mäso, niekedy aj ryby alebo syr. Výplň je doplnená strúhanou kapustou, krájanými uhorkami alebo inou zeleninou a majonézou prípadne nejakým ďalším druhom omáčky. Predáva sa v stánkoch rýchleho občerstvenia podobne ako kebab, hamburger alebo gyros.
História.
Tradícia prípravy richmanov začína na začiatku 90. rokov 20. storočia v stánku s rýchlym občerstvením na Šafárikovom námestí v Bratislave.
Hamburger

Hamburger (alebo jednoducho burger) je sendvič, ktorý je vyrobený z vyprážanej (alternatívne údenej, parenej, opekanej, grilovanej...) mletej mäsovej placky, najčastejšie z hovädzieho mäsa, ale môže byť aj kuracie, bravčové alebo rybacie, vloženej medzi dve polovice veľkej rozkrojenej žemle. Na mäso pod hornú polovicu žemle sa pridávajú rôzne prísady a ďalšie potraviny, ako je napríklad syr, kečup, horčica, majonéza, zemiakové hranolčeky, rôzne šaláty, cibuľa, paradajkový pretlak či iné špeciality.
Na Slovensku sa predáva hlavne v stánkoch rýchleho občerstvenia podobne ako kebab, richman alebo gyros a predovšetkým v reťazcoch rýchleho občerstvenia ako napríklad McDonald’s, Kentucky Fried Chicken alebo Burger King.
Párok v rožku

Párok v rožku (iné názvy: hotdog, hot dog, hot-dog) je jednoduchý druh jedla (rýchleho občerstvenia). Je to varený párok (príp. iný podobný, väčšinou údený mäsový výrobok), ktorý je vložený do pečiva, čo je najčastejšie rožok s otvorom, rozkrojený rožok, bageta, alebo iný druh pečiva. Obyčajne je dochutený horčicou, kečupom, alebo iným dochucovadlom. V rôznych častiach sveta sa používajú rôzne druhy pečiva, mäsových výrobkov a prísad, základný princíp však ostáva takmer rovnaký. Predáva sa hlavne v mestách v stánkoch podobne ako ostatné druhy rýchleho občerstvenia.
Niektorí autori nepresne rozlišujú medzi "hotdogom" (t.j. typicky americký typ - párok je vložený do narezaného rožku či žemle a bohato obložený) a "párkom v rožku" (t.j. typicky slovenský, český a pod. typ - párok je zasunutý do vnútornej diery v rožku a spravidla s horčičou alebo kečupom).
Hot dog

Hot dog môže byť:
HotDog je editor HTML, pozri HotDog
Žáner

Žáner môže byť:
My American Heart

My American Heart bola rocková skupina zo San Diega (Kalifornia, USA), ktorá vznikla v roku 2001. Pôvodný názov skupiny bol No Way Out, ktorá bola známa skôr iba na lokálnej úrovni. Jej členovia boli Larry Soliman (spev), Jesse Barrera (basová gitara), Clint Delgado a Jeremy Mendez (gitary) a Steven Oria (bicie). Neskôr si po poznámke "we're all American" speváka Larry Solimana si skupina zmenila meno na "My American Heart". Skupina hrá skladby v štýle alternatívneho rocku, emo a indie rocku.
Chlamydiae

Chlamydiae je kmeň baktérií. Patrí doň jediná trieda , ktorá sa nazýva tak isto Chlamydiae (T. Cavalier-Smith 2002) alebo Chlamydiia (Horn 2011) a do tejto triedy zas jediný rad Chlamydiales. V tradičnejšom rozdelení sa ako Chlamydiales alebo po slovensky niekedy chlamýdie, označuje aj rozlične ohraničený podobný veľký taxón, ktorý sa spravidla nazýva oddelenie. 
Charakteristika.
Chlamydiae sú významné vnútrobunkové parazity. Sú to kokoidné, gramnegatívne, parazitické mikroorganizmy, ktoré sa rozmnožujú len v cytoplazme hostiteľských buniek stavovcov jednotným vývojovým cyklom. Najznámejší rod je chlamýdia.
Systematika.
kmeň Chlamydiae
Stupeň ochrany krytom

Stupeň ochrany krytom alebo krytie alebo skrátene stupeň ochrany alebo nepresne stupeň krytia je odolnosť elektrospotrebiča voči vniknutiu cudzieho telesa či vniknutiu kvapalín. Vyjadruje sa v tzv. IP kóde (IP je z anglického "international protection (rating)", často interpretované ako "ingress protection (rating)") definovanom medzinárodným štandardom ISO 20653, na Slovensku v "STN EN 60529 (33 0330) Stupne ochrany krytom (krytie - IP kód)". Kód tvoria 2 cifry: prvá udáva ochranu pred nebezpečným dotykom a pred vniknutím cudzích predmetov, druhá stupeň krytia pred vniknutím vody. Maximálny možný stupeň krytia je IP69.
Prvá číslica.
V prípade stupňa ochrany proti vniknutiu cudzieho telesa zároveň platí, že teleso so zvoleným stupňom ochrany zároveň musí spĺňať aj všetky nižšie stupne ochrany. Testy nižšieho stupňa však nie je potrebné prevádzať.
Druhá číslica.
Na rozdiel od stupňa ochrany proti vniknutiu cudzieho telesa (prvá číslica), v tomto prípade neplatí, že teleso so zvoleným stupňom ochrany musí spĺňať aj všetky nižšie stupne ochrany. Tento predpoklad platí len po číslicu 6K týkajúcu sa ochrane proti tryskajúcej vode. V prípade stupňa ochrany 7,8 a 9K tento predpoklad neplatí a tieto stupne musia byť indikované separátne, napríklad IPx5/IPx7.
Podľa IEC 60529:2013 platí, že pre stupeň ochrany IPx9K sa nevyžaduje, aby objekt zároveň spĺňal aj nižšie stupne ochrany. Pokiaľ má objekt spĺňať aj nižšie stupne ochrany, je potrebné ich definovať samostatne. Tento stupeň ochrany je typický najmä v automobilovom priemysle. 
Prídavné písmeno.
Používa sa iba vtedy ak je skutočná ochrana vyššia ako udávaná prvou číslicou alebo ak je prvá číslica X.
Doplnkové písmeno.
Udáva doplnkovú informáciu o výrobku.
Stupeň ochrany

Stupeň ochrany môže byť:
Krytie

Krytie môže byť:
Hradenie

Hradenie môže byť:
Dušan Tittel

Dušan Tittel (* 27. december 1966, Námestovo) je bývalý slovenský futbalista a súčasný poslanec NR SR za stranu HLAS – sociálna demokracia.
Bývalý stopér a kapitán Slovana Bratislava získal so Slovanom tri tituly majstra Slovenska. Trikrát vyhral anketu o najlepšieho hráča Slovenska (v rokoch 1995, 1996, 1997). V rokoch 2002 až 2006 pôsobil ako generálny sekretár Slovenského futbalového zväzu. V súčasnosti pôsobí v štruktúrach Slovana Bratislava na poste generálneho riaditeľa.
Najprv pôsobil ako politik v strane Aliancia nového občana. Od volieb v roku 2016 ako poslanec NR SR za Slovenskú národnú stranu (SNS), člen Výboru NR SR pre nezlučiteľnosť funkcií a Výboru NR SR pre kultúru a médiá. Vo voľbách 2020 bol na kandidátke SNS na mieste číslo 8 ale nebol zvolený za poslanca.
Vo voľbách 2023 kandidoval za stranu HLAS – sociálna demokracia kde vo voľbách uspel a bol zvolený za poslanca NRSR.
Mihulčie (dolina)

Mihulčie je dolina ležiaca v Podtatranskej brázde, v podcelku Zuberská brázda.
Preteká ňou potok Bystrá a prechádza ňou cesta III. triedy z Habovky alebo Zuberca do Oravíc. Zároveň ňou vedie aj severná hranica územia TANAPu.
Blatná dolina

Blatná dolina leží v Podtatranskej brázde, v podcelku Zuberská brázda. Preteká ňou potok Blatná a prechádza ňou cesta III. triedy z Habovky alebo Zuberca do Oravíc.
Roháčska dolina

Roháčska dolina je západotatranská dolina. 
Preteká ňou Studený potok. Vedie ňou asfaltová cesta a červeno-značkovaný chodník zo Zuberca až ku Ťatliakovmu jazeru. Pod jej ústím sa nachádza známe rekreačné stredisko Zverovka, pod ktorým sa nachádza aj najnižšie položené pleso v Tatrách, Pleso pod Zverovkou (). V závere doliny leží päť Roháčskych plies.
Zo Zverovky vedie Roháčskou dolinou červeno značený bezbariérový turistický chodník, vhodný pre ľudí so zníženou mobilitou a imobilných. Má dĺžku 3,1 km, končí pri Ťatliakovej chate a jeho povrch je asfaltový. Vzhľadom na značné prevýšenie sa vozíčkarom odporúča sprievod.
Látaná dolina

Látaná dolina je dolina v Roháčoch.
Do Roháčskej doliny ústi pri Zverovke. Preteká ňou potok Látaná a vedie ňou žlto-značkovaný chodník zo Zverovky na Rákoň (). Na začiatku na ľavej strane je partizánsky cintorín a na pravej strane horáreň. Cesta je dlho asfaltová a kopíruje ľavý breh potoka. Je studenšia a menej slnečná ako Roháčska dolina. Nie sú z nej výhľady na hrebeň Roháčov. Na severných svahoch záveru doliny leží NPR Kotlový žľab.
Žiarska dolina

Žiarska dolina je situovaná na južnej strane Západných Tatier.
Preteká ňou potok Smrečianka a vedie do nej asfaltová cesta spolu s modro-značkovaným chodníkom zo Žiaru do Smutného, Žiarskeho alebo Baníkovského sedla. V hornej časti doliny stojí zrenovovaná Žiarska chata, ktorá je vyhľadávaná najmä nenáročnými turistami a rodinami s deťmi - ktorí tento výstup zvládnu bez problémov. Cesta nadol sa dá urýchliť zjazdom na kolobežke. Štart je pri Žiarskej chate a konečná zastávka na parkovisku v ústí doliny. Pre rodiny s deťmi je od roku 2012 sprístupnená Medvedia štôlňa. V ústí doliny je vybudované rekreačné stredisko (chaty, lyžiarske vleky, salaš).
Bystrá dolina (Západné Tatry)

Bystrá dolina leží na južnej strane Západných Tatier. Preteká ňou potok Bystrá. Ohraničuje ju juhozápadná rázsocha Bystrej zo západnej strany a hrebeň Kobyla z východnej strany. Dolina sa začína neďaleko chatkovej osady Hrdovo a končí v ľadovcovom kotle Bystrých plies pod zrázmi Bystrej. Dolina je dlhá asi .
Vegetácia v doline.
Dolná časť doliny vo výške 970 až je porastená prevažne smrekovým lesom. Ďalej vo výške 1 380 –  sa nachádza kosodrevinový porast. Na niekoľkých miestach okolo výšky sa nachádzajú početné a lúky a toto obzvlášť platí v alpínskom stupni od vyššie.
Dolinné lokality.
Dolina sa delí na viac častí. Najspodnejšia, pod vrchom Suchý hrádok, vo výške 970 až , sa nachádza lokalita Žihľavník pod svahmi Ježovej. Nad ňou sa rozprestiera oblasť Jama (1 100 až ) a ďalej rozsiahla lesno-lúčnatá lokalita Trsteník (1 230 – ). Horné partie doliny nemajú svoje osobitné názvy, majú však prevažne kosodrevinový a alpínsky ráz.
Bystré plesá a potok.
Dolinou tečie už spomínaný potok Bystrá, ktorý sa neskôr vlieva do Belej. Po celej dĺžke doliny zbiera viacero postranných prítokov zo svahov Kotlovej a Ježovej. Potok vyteká z Vyšných Bystrých plies v kotli pod Bystrou. Tieto plesá sú tri, dve sú väčšie a jedno menšie. Ďalej od potoka a ostatných plies sa nachádza v bočnom kotle nad Bystrou dolinou vo výške pleso Anitino očko (Nižné Bystré pleso).
Suchá dolina (Nízke Tatry)

Suchá dolina je dolina na južnej strane Nízkych Tatier. Preteká ňou Suchý potok a vedie ňou červeno-značkovaný turistický chodník z Jasenia do Nemeckej.
Začína na juhovýchodnom svahu Ráztockej hole (), v hornej časti prebieha v smere SZ - JV, v dolnej časti v smere V - Z.
Deutsche Bahn

Deutsche Bahn AG (skratka "DB AG") je nemecká akciová spoločnosť pôsobiaca v oblasti (najmä železničnej) dopravy so sídlom v Berlíne. Jej jediným vlastníkom je nemecký štát. Je materskou spoločnosťou koncernu Deutsche Bahn (skrátene koncern DB; iný názov: skupina Deutsche Bahn, skrátene skupina DB).
Zloženie koncernu DB.
Značky.
V rokoch 2007-2015 sa koncern DB delil na tieto 3 základné značky:
Od roku 2015 sa koncern DB delí na tieto 4 základné značky (stav 2021):
Celková vnútorná štruktúra (stav 2021).
koncern Deutsche Bahn:
"Vysvetlivky:"
Slovensko.
Generálne zastupiteľstvo Deutsche Bahn pre Slovensko: Šancová 112, Bratislava.
Na Slovensku je koncern DB činný najmä prostredníctvom dcérskych spoločností spoločnosti Arriva plc.
Peter Himič

Mgr. Peter Himič, PhD (28. apríl 1969, Prešov) je slovenský divadelný vedec. V súčasnosti pôsobí ako riaditeľ Štátneho divadla v Košiciach. Divadlu sa začal venovať od 15 rokov. Hosťoval aj v prešovskom Divadle Jonáša Záborského a stal sa víťazom Akademického Prešova. Aj keď sa spoločne s Michalom Hudákom úspešne prebojovali do užšieho výberu počas talentových skúšok, na VŠMÚ v Bratislave sa nedostali. Peter Himič vyštudoval kulturológiu na Filozofickej fakulte Univerzity Pavla Jozefa Šafárika, vtedy v Prešove, dnes súčasť Prešovskej univerzity. Pred vedením divadla pracoval ako programový námestník riaditeľa Slovenského rozhlasu v Košiciach. Riaditeľom Štátneho divadla Košice sa stal 20. septembra 1999. Vekom 31 rokov bol najmladším Slovákom na tomto poste. Podľa vlastných slov: "Prednášam úvod do teórie dramatických umení a trochu fušujem do oblasti dejín slovenského divadla. Som zástancom návratu ku Komenskému. Divadlo má podľa mňa pedagogické poslanie. Predovšetkým je však o ľuďoch a vzťahoch." Peter Himič sa venuje aj dabingu.
Medzinárodné vzťahy

Medzinárodné vzťahy sú sociálne politologická disciplína, ktorá skúma společenské javy odohrávajúce sa v rámci 
medzinárodného systému. Oblasť štúdie zahrňuje rolu národných štátov, medzinárodných organizácii, mimovládnych organizacií a nadnárodných korporácií. Medzinárodné vzťahy sú oblasťou akademického výskumu a verejnej sféry.
Disciplína vychádza z politológie, prelína sa tiež s ekonómiou, históriou, medzinárodným právom, geografiou, sociológiou a inými.
História.
Pri historickom vývoji medzinárodných vzťahov je dôležitým medzníkom rok 1648, kedy bol uzavretý Vestfálsky mier. S týmto mierom sa spája zánik stredovekého európskeho systému a vznik moderných štátov, založených na princípe suverenity a upevnenie koncepcie územného štátu.
V 20. storočí prebehli tri dôležité konflikty, ktoré formovali systém medzinárodných vzťahov; išlo o prvú a druhú svetovú vojnu a studenú vojnu.
Sandinovská revolúcia

Sandinovská revolúcia je proces, ktorý začal v roku 1978 v Nikarague pod vedením Sandinovského frontu národného oslobodenia (FSLN) a ktorý znamenal koniec diktatúry rodiny Somozovcov v tejto krajine. FSLN prevzal moc obsadením Managuy 19. júla de 1979. Ideologické pozadie tohto procesu bolo socialistické, so silným vplyvom marxizmu.
FSLN zaviedol v krajine povinnú vojenskú prezenčnú službu a vyvlastnil veľkých majiteľov pôdy. Bankový sektor bol zoštátnený a vláda kontrolovala zahraničný obchod. Začala sa zdĺhavá partizánska vojna. Keď sa FSLN obrátil so žiadosťou o pomoc na Kubu a Sovietsky zväz, s ktorým podpísal zmluvu o vzájomnej pomoci, ktorá sa realizovala predovšetkým formou vojenskej pomoci, začali jeho odporcov, známych ako contras, materiálne a vojensky podporovať v súlade s Reaganovou politikou zadržovania komunizmu, aj USA. Situácia v Nikarague bola počas Reaganovej éry prioritou zahraničnej politiky USA v Strednej Amerike.
V roku 1988 sa začali rokovania medzi znepriatelenými stranami, ktoré vyvrcholili voľbami vo februári 1990, v ktorých sa proti FSLN postavila koalícia všetkých opozičných strán vedená Violetou Chamorrovou. Jej nástup k moci sa považuje za koniec Sandinovskej revolúcie.
FSLN ako jedna z politických strán ovláda krajinu i dnes Daniel Ortega, protagonista Sandinovskej revolúcie, je jej prezidentom. V praxi sa však jeho politický model už nepresadzuje úplným vyvlastňovaním súkromných firiem; ekonomika krajiny naďalej spočíva na súkromnom sektore, ale priestor pre slobodné podnikanie sa nerozširuje tak, ako sa to deje vo väčšine ostatných krajín Strednej Ameriky za posledné dve desaťročia. Hoci nejde o totalitný model komunizmu tak, ako je dnes aplikovaný o. i. na Kube a existuje tu aj politická opozícia, zásahy štátu do ekonomiky sú oveľa rozsiahlejšie ako v susedných krajinách. FSLN má pod kontrolou aj väčšinu odborových organizácií. Podobná situácia je v súdnictve.
Stanišovská dolina

Stanišovská dolina je dolina v Ďumbierskych Tatrách. 
Táto dolina odbočuje z Jánskej doliny smerom na východ. Preteká ňou Stanišovský potok a vedie ňou žlto-značkovaný chodník z Jánskej doliny do Stanišovského sedla. Pri ústí tejto doliny sa nachádza neprístupná Stanišovská jaskyňa.
Dikula (dolina)

Dikula je dolina v Kráľovohoľských Tatrách. 
Je to juhovýchodná vetva doliny Ipoltica. Preteká ňou rovnomenný potok a vedie ňou modro-značkovaný chodník od vodnej nádrže Čierny Váh cez sedlo Priehybka () do Heľpy.
Ráztoky (dolina)

Ráztoky alebo Ráztoka je dolina vo východnej časti Nízkych Tatier. 
Je to juhozápadná vetva doliny Ipoltica. Preteká ňou potok Ipoltica a vedie ňou žlto-značkovaný chodník od vodnej nádrže Čierny Váh cez sedlo Priehyba () do Heľpy. V hornej časti sa vetví na Hoškovú a Driečnu dolinu.
Medvedia dolina

Medvedia dolina je južná vetva doliny Ipoltica. Preteká ňou Medvedí potok a nie je turisticky sprístupnená.
Ždiarska dolina (Liptovská Teplička)

Ždiarska dolina leží v severnej časti Kráľovohoľských Tatier. Preteká ňou Ždiarsky potok a vedie ňou modro-značkovaný chodník z Liptovskej Tepličky do Pohorelej.
Zadná dolina

Zadná dolina sa nachádza vo východnej časti Kráľovohoľských Tatier. 
Je pramennou oblasťou Hnilca, ktorý ňou aj preteká. Vedie ňou zeleno-značkovaný chodník z Pustého Poľa na Kráľovu hoľu () alebo na Smrečinské sedlo.
Weltpolitik

Weltpolitik ("svetová politika") bola koncepcia zahraničnej politiky Nemecka na konci 19. storočia a na začiatku 20. storočia, ktorej hlavným cieľom bolo presadenie Nemecka ako svetovej veľmoci. Je spätá najmä s osobnosťou nemeckého cisára Viliama II.; používal ju minister zahraničných vecí Nemecka Bernhard von Bülow. Nahradila tzv. Realpolitik.
Cisár Viliam II. po Bismarckovom odchode presadzoval politiku založenú na záujmoch Nemecka, s novými kolóniami a hospodárskou silou sa malo stať Nemecko svetovou veľmocou. Neskôr sa kvôli nej dostalo Nemecko do konfliktu s okolitými mocnosťami, hlavne Francúzskom a neskôr so Spojeným kráľovstvom.
Bola jednou z príčin zhoršenia vzťahov v Európe, a tým aj vzniku dvoch nepriateľských blokov.
Paneurópske dopravné koridory

Európsky projekt Paneurópskych dopravných koridorov bol začatý v r. 1991 na konferencii v Prahe. Na druhej Paneurópskej dopravnej konferencii na Kréte v marci 1994 bolo definovaných deväť koridorov, ako hlavné dopravné osi medzi EÚ a štátmi strednej a východnej Európy, s požiadavkou prvých investícií v priebehu nasledujúcich desiatich až pätnástich rokov. Jej závery boli upresnené a doplnené na tretej konferencii v Helsinkách v roku 1997. Vďaka skončeniu konfliktov medzi štátmi bývalej Juhoslávie bol tiež navrhnutý desiaty koridor.
Preto sú tieto koridory niekedy uvádzané ako „Krétske koridory“ alebo „Helsinské koridory“ bez ohľadu na ich polohu.
Deväť koridorov je vedených viac-menej (podľa možností) súbežne ako cestné a železničné. Niektoré z týchto deviatich sa pri konci vetvia, prípadne majú z trasy odbočku, pričom oba tieto prípady sú v tabuľke v kapitole „Prehľad koridorov" značené ako vetvy. Desiaty, č. VII, je koridor vodný – tok Dunaja. Táto sieť koridorov spája Európu od Atlantiku po Ural a od Škandinávie po Stredozemné more.
Tieto rozvojové koridory sú zatiaľ odlišné od Transeurópskej dopravnej siete, ktorá zahŕňa všetky hlavné trasy v EÚ. Existujú návrhy na zlúčenie týchto dvoch systémov.
Externé odkazy.
mapy koridorov:
ostatné:
Dziecinów (Powiat otwocki)

Dziecinów je dedina v Poľsku, v Mazovskom vojvodstve. Má približne 705 obyvateľov. 
Poloha: 51°59' severnej zemepisnej šírky, 21°17' východnej zemepisnej dĺžky.
Dziecinów (Powiat kozienicki)

Dziecinów je dedina v Poľsku, v Mazovskom vojvodstve. Má približne 100 obyvateľov. 
Poloha: 51°43' severnej zemepisnej šírky, 21°18' východnej zemepisnej dĺžky.
Österreichische Bundesbahnen

Österreichische Bundesbahnen (doslova "Rakúske spolkové dráhy"), skr. ÖBB, sú železničná spoločnosť Rakúska. Sú nástupcom "Bundesbahn Österreich" (BBÖ) (Spolková dráha Rakúsko), ktoré boli súčasťou "Deutsche Reichsbahn" v období 1938 - 1945.
96% rakúskych železníc je elektrifikovaných. Elektrifikácia sa začala v roku 1912. Pravidelná parná prevádzka bola ukončená v roku 1978.
1. januára 2005 bola vytvorená nová organizačná štruktúra:
Pomocné organizácie "ÖBB-Personenverkehr AG" a "Rail Cargo Austria AG" sú:
Ostatné spoločnosti:
Štatistika.
ÖBB má
Pôsobenie na Slovensku.
Bratislava – Komárno.
Podľa informácií zo septembra 2020 by spoločnosť v spolupráci so ZSSK mala od decembra 2020 prebrať dopravu na trati Bratislava – Komárno.
České dráhy

České dráhy, a. s. (skratka ČD) sú dominantným dopravcom (prevádzkovateľom železničnej dopravy) v osobnej doprave v Česku. Pôvodne boli tiež prevádzkovateľom (nie však vlastníkom) všetkých celoštátnych a väčšiny regionálnych dráh, od 1. júla 2008 však táto úloha prešla na štátnu organizáciu Správa železniční dopravní cesty, a aj významným dopravcom v nákladnej doprave, tá je však od 1. decembra 2007 vyčlenená do novej dcérskej spoločnosti ČD Cargo. Českej dráhy jazdia aj v Prahe a Ostrave pod značkou - ESKO (S).
SuperCity (SC) Pendolino.
Vlaky SC Pendolino jazdia niekoľkokrát denne po trase Bohumín - Ostrava hl.n. - Ostrava-Svinov - Olomouc hl.n. - Pardubice hl.n. - Praha hl.n. a späť.
Trikrát denne možno z Ostravy hl.n. cestovať vlakom SuperCity do Chebu alebo Františkových Lázní a späť cez Ostrava-Svinov, Olomouc hl.n., Pardubice hl.n., Praha hl.n., Praha-Smíchov, Plzeň hl.n., Stříbro, Planá u Mariánských Lázní, Mariánské Lázně.
Raz denne vlaky SuperCity jazdi v trase Praha hl.n., Kolín, Pardubice hl.n, Česká Třebová, Olomouc hl.n, Ostrava-Svinov, Ostrava hl.n., Bohumín, Český Těšín, Žilina, Ružomberok, Liptovský Mikuláš, Poprad-Tatry, Kysak,Košice ako spoj SC 241 Košičan a späť ako spoj SC 240 Košičan.
Esko (S).
Esko je spoločná značka zatiaľ dvoch regionálnych systémov prímestskej železničnej dopravy prepojených s MHD v Česku, vychádzajúca z nemeckého S-Bahn. V češtine slovo "esko" znamená označenie písmena S. Linky Eska sú označované písmenami S (osobné vlaky) a R (zrýchlené vlaky, rýchliky). Esko je prevádzkované Českými dráhami, ktoré ho propagujú sloganom "Esko - spojenie pre mesto". Do systému Esko Praha je začlenená aj linka linka S49 (Praha-Hostivař - Roztoky u Prahy) dopravcu Arriva a linka S34 (Praha-Masarykovo nádraží - Praha-Čakovice) dopravcu KŽC Doprava.
Dikula

Dikula môže byť:
Spojené stredoamerické štáty

Spojené stredoamerické štáty môže byť:
EAROM

Pamäte EAROM (Electronically Alternable ROM) patria medzi pamäte s vymazateľným obsahom. Tieto pamäte nemaju kremenné okienko a preto sa zápis aj vymazanie informácií uskoutočňuje pomocou špeciálneho programátora. Pamäte EAROM sú drahšie a majú menší príkon ako EPROM, čas prístupu je rádovo niekoľko stoviek nanosekúnd a čas potrebný na vymazanie maximálne jedna minúta.
Ján Kaľavský

Ján Kaľavský (* 15. august 1948, Margecany, Slovensko) je slovenský prekladateľ, publicista a vydavateľ.
Životopis.
Vyštudoval nemčinu a ruštinu na Filozofickej fakulte UPJŠ v Prešove. Pracoval ako redaktor vo Východoslovenskom vydavateľstve v Košiciach, v Slovenskej televízii, v Slovenskom rozhlase. Prekladá z nemčiny, hlavným predmetom jeho záujmu je švajčiarska literatúra. Žije v Košiciach a jeho posledné povolanie (do júna 2009) bolo učiteľ na Základnej škole Krosnianska 4, kde učil dejepis, nemecký jazyk a občiansku výchovu. Medzi svojimi žiakmi bol veľmi obľúbený.
Trumanova doktrína

Trumanova doktrína bola vyhlásená 12. marca 1947 americkým prezidentom Harrym Trumanom. Riešila predovšetkým otázku Grécka a Turecka. Išlo o poskytnutie vojenskej a hospodárskej pomoci týmto dvom štátom, aby sa predchádzalo ich včleneniu do sovietskej zóny. Obsahovala záväzok Spojených štátov brániť demokraciu vždy a všade. 
22. mája 1947 prezident Truman podpísal zákon o pomoci Grécku (Agreement on Aid to Greece), čo podľa niektorých znamenalo začiatok studenej vojny. Vojnové spojenectvo USA a ZSSR sa tým zmenilo na otvorené nepriateľstvo v súboji o rozširovanie sféry alebo zóny vlastného vplyvu. 
V nadväznosti na túto doktrínu vznikol o rok neskôr americký Marshallov plán, ako program hospodárskej pomoci najmä nekomunistickým európskym štátom.
V súvislosti s Trumanovou doktrínou sa často hovorí o koncepcii „zadržovania" alebo "zadržiavania" (ang. containment policy) komunizmu. Tento pojem použil ako prvý George F. Kennan. Šlo o politiku voči Sovietskemu zväzu a štátom, ktorým bol vnútený komunistický režim, ktorá mala zadržať rozširovanie ich sféry vplyvu.
Pery

Pery sú viditeľný orgán okolo úst. Vo väčšine prípadov je horná pera menšia. Perami sa vyjadrujú emócie.
Účel.
Existujú choroby pier, napríklad herpes simplex.
Katapult

Katapult je typ stroja používaný ako zbraň na vystreľovanie kameňov alebo iných vecí, ktoré by mohli spôsobiť škodu niečomu inému. Katapulty používajú závažia a páky, aby poslali kamene alebo iné veci do vzduchu. Sú jednoduchšie ako iné zbrane, ktoré sú v súčasnosti rozšírenejšie a boli viac používané v minulosti vo vojnách, osobitne v stredoveku. V súčasnosti sa katapulty používajú na štúdium starých zbraní a pre ľudí, ktorí chcú vyskúšať staré metódy vedenia vojny.
Niekedy, namiesto kameňov mohli byť hodené do vzduchu smola alebo horúci decht, aby spôsobili škodu zapálením cieľa.Často boli umiestnené na vyvýšenom mieste alebo na hradných vežiach na umožnenie strieľania na väčšiu vzdialenosť. Boli tiež používané na vystreľovanie kameňov na rozbitie hradných múrov.
Chorus Seraphicus

Chorus Seraphicus je ženský komorný zbor, založený v roku 1993. Jeho hlavným ťažiskom repertoáru je renesančná chrámová polyfónia. Okrem nej interpretuje zbor i skladby iných období, od gotiky, cez klasicizmus, romantizmus až k súčasnej tvorbe.
Koncom 90-tych rokov získal zbor cenu Slovenského hudobného fondu za interpretáciu diela "M. Sch. Trnavského: Agnus Dei".
Zakladateľom, umeleckým vedúcim a dirigentom zboru je absolvent JAMU Ján Malovec.
Zima Software

Zima Software je česká firma zaoberajúca sa vývojom počítačových hier. Medzi ich neznámejšie tituly patrí séria hier Polda.
Firma vznikla v roku 1995 s cieľom vyvíjať a predávať hry pre počítače triedy IBM PC. Prvým projektom bolo neúspešné RPG Prokletí Eridenu z roku 1997 pre MS-DOS. Prvou úspešne vydanou hrou bola realtimová stratégia Mutarium, tá vyšla taktiež v roku 1997, na MS-DOS a Windows. Medzi ich najznámejšie hry patrí herná séria Polda, tá sa stala najpopulárnejšou adventúrnou sériou v Česku. Potom nasledovali: stratégia Signus (1998), arkádová strieľačka HyperCore (1999) a hororová adventúra Bloodline (december 2004 - skôr projekt Death Tracer).
Firma sídli od roku 2001 v Prahe, ale činnosť firmy bola v roku 2010 pozastavená. V roku 2014 nečakane pribudol nový prírastok v podobe adventúry Polda 6. V roku 2020 začala kampaň na výber peňazí na hru Polda 7, ktorá bola vydaná 14.4.2022.
Ján Bystrický

Ján Bystrický (* 13. máj 1922, Levoča – † 3. jún 1986, Bratislava) bol slovenský geológ.
Život.
Študoval na gymnáziu v Levoči. V štúdiu pokračoval na Prírodovedeckej fakulte Univerzity Komenského v Bratislave, ktorú absolvoval v roku 1947. Dva roky pracoval ako učiteľ v Spišskej Novej Vsi, neskôr pôsobil ako asistent na Geologickom ústave SVTŠ. V rokoch 1953 až 1959 pracoval na Geologickom ústave Dionýza Štúra, medzi tým zároveň vo Východoslovenskom rudnom prieskume v Spišskej Novej Vsi. Po odbornom a osobnom konflikte s vtedajším riaditeľom Geologického ústavu Dionýza Štúra Maheľom bol na základe zlého kádrového posudku prepustený.
V rokoch 1959 - 1964 pracoval v Geologickom prieskume v Žiline, následne na Geologickom ústave SAV. Zaoberal sa rozborom vápencov pre VSŽ, rozbormi keramických materiálov a sadrovca . Tieto poznatky čiastočne ďalej využil vo svojich vedeckých prácach o mezozoiku, najmä triase, ktorý skúmal na základe rozborov fosílnych rias. Prispel tak k objasneniu viacerých otázok stavby Západných Karpát. Zaoberal sa stratigrafiou a podieľal sa na zostavovaní geologických máp Malej a Veľkej Fatry, Slovenského krasu, Muránskej planiny a Spišsko-gemerského rudohoria. Od roku 1973 bol predsedom Karpatsko-balkánskej geologickej asociácie. Bol manželom Hedvigy Bystrickej.
Publikácie.
Bol autorom, alebo sa podieľal na vydaní 90 vedeckých prác. Medzi najvýznamnejšie patria:
Kompresia

Kompresia je stláčanie, zmenšovanie objemu.
Suchá dolina (Podtatranská brázda)

Suchá dolina je dolina v severnej časti Západných Tatier. Odbočuje z Bobroveckej doliny smerom na juhozápad.
Preteká ňou Suchý potok. Viedol ňou žlto-značkovaný chodník z Oravíc do sedla pod Osobitou, ktorý je zrušený z dôvodu medvedieho teritória nachádzajúceho sa v doline.
Smutná dolina

Smutná dolina leží v závere Roháčskej doliny. Vedie ňou modro-značkovaný chodník od Ťatliakovho jazera cez Smutné sedlo až do Žiaru. Spadajú do nej strmé severné steny Plačlivého (2 125 m n. m.).
Spálená dolina

Spálená dolina odbočuje z Roháčskej doliny smerom na juhozápad. 
Preteká ňou Spálený potok, ktorý v dolnej časti doliny vytvára Roháčsky vodopád. Jej dolnou časťou vedie modro-značkovaný chodník z rázcestia Adamcuľa ku Roháčskym plesám a jej hornou časťou vedie zeleno značkovaný chodník od Roháčskych plies do Baníkovského sedla. Spadajú do nej strmé severné steny Baníkova (2 178 m n. m.). Dolina sa nachádza v Tatranskom národnom parku.
Tomanovská dolina

Tomanovská dolina (niekedy uvádzaná aj ako "Tomanova dolina") je dolina v Západných Tatrách.
Odbočuje z Tichej doliny smerom na západ. Jej ústie je vo výške cca a záver cca Preteká ňou Tomanov potok, ktorý padá do Tichej doliny Tomanovským vodopádom. V jej závere sa nachádzajú Nižné a Vyšné Tomanovské pleso. Nie je turisticky prístupná.
V oblasti Tomanovskej doliny boli nájdené vo vrchnotriasových horninách tatrickej obalovej série odtlačky stôp dinosaurov. Dosiaľ jediné pozostatky po živote dinosaurov na území Slovenska.
Gáborova dolina

Gáborova dolina leží v Západných Tatrách a odbočuje z Račkovej doliny smerom na severovýchod. 
Preteká ňou Gáborov potok a vedie ňou zeleno-značkovaný chodník z Račkovej doliny do Gáborovho alebo Bystrého sedla. Od Račkovej doliny ju oddeľuje krátky hrebeň vybiehajúci z Klina (2 173 m n. m.).